cyanic-selkie/wikianc huggingface dataset:
மக்னீசியம் நைத்திரைடு
பயன்கள்
ஆர்கான் பிரித்தெடுத்தலின் போது, ஆக்சிசனை நீக்க செப்பு மீதும் மற்றும் மகனீசியம் நைத்திரைட்டு உருவாக்கும் போது நைட்ரசனை நீக்க மக்னீசியம் மீதும் வில்லியம் ராம்சே உலர்ந்த காற்றைச் செலுத்தினார்.
மேற்கோள்கள்
பகுப்பு:மக்னீசியம் சேர்மங்கள் பகுப்பு:நைட்ரைடுகள்
செரின் ஷிருங்கார்
செரின் ஷிரிங்கார் (Sherin Shringar) இவரது திரைப்பெயர் செரின் அல்லது ஷெரின் என்று அறியப்படுகிறது. இவர் வடிவழகியாக இருந்து பின்னர் நடிகையானவர். இவர் கன்னடம், தமிழ், மலையாளம், தெலுங்கு மொழிப் படங்களில் நடித்துள்ளார். இவர் தனது 16 வயதில் தர்ஷன் என்ற படத்தில் 2002 இல் அறிமுகமானார்.
வாழ்கை
செரின் கருநாடகத்தைச் சேர்ந்தவர். இவரது பெற்றோருக்கு ஒரே மகளாக பெங்களூரில் பிறந்தார். இவர் தன் பள்ளிப்படிப்பை பெங்களூரில் உள்ள காவேரி பள்ளியில் மேற்கொண்டார். பின்னர் பால்ட்வின் மகளிர் மெதடிஸ்ட் கல்லூரியில் இணைந்து படித்தார். பின்னர் படிப்பை பாதியில் நிறுத்திக் கொண்டு தனது பதின்பருவத்தில் வடிவழகியாக பணிபுரியத் தொடங்கினார். இவரது 16 வயதில் இவருக்கு முதல் பட வாய்ப்பு கிடைத்தது. அதன் பிறகு, இந்தி, தமிழ் மலையாள திரைப்படங்களில் நடிக்க இவருக்கு வாய்ப்புகள் கிடைத்தன. இவரது முதல் தமிழ் படமான துள்ளுவதோ இளமை மூலம் புகழ் பெற்றார். இதைத் தொடர்ந்து துள்ளூவதோ இளமை படத்தின் தெலுங்கு மறு ஆக்கமான ஜூனியர்ஸ் படத்தில் நடித்தார், ஆனால் இப்படம் வணிக ரீதியாக தோல்வியடைந்தது. பின்னர், 2005 இல், கிருஷ்ண வம்சி இயக்கிய டேஞ்சர் படத்தில் நடித்தார்;   அல்லரி நரேசுடன் இவர் நடித்த இரண்டு படங்களில் தற்செயலாக இந்தப் படம் பாராட்டுக்களைப் பெற்றது. பின்னர் இவர் சிபிராஜின் முதல் படமான ஸ்டூடண்ட் நம்பர்.1 படத்தில் அவருக்கு ஜோடியாக நடித்தார். விசில் படத்தில் நடித்ததற்காக செரின் விமர்சன ரீதியாக பாராட்டப்பட்டார். ஜெயராம், ஜோதிர்மாயி, வினீத் ஆகியோருடன் இணைந்து நடித்த மலையாள திரைப்படமான மூன்னமத்தோரலில் சமீபத்தில் [when?] தோன்றினார். உற்சாகம் படத்துக்காக நந்தாவுடன் இணைந்து நடித்தார். 29 ஏப்ரல் 2011 அன்று வெளியான பூவா தலையா படத்திலும் ஷெரின் நடித்தார். சிறிது கால இடைவெளிக்குப் பிறகு இவர் 2015 ஆம் ஆண்டில் நண்பேண்டா படத்தின் வழியாக மீண்டும் நடிக்க வந்தார். இப்படத்தில் இவர் சந்தானத்துக்கு ஜோடியாக ஒரு துணை வேடத்தில் நடித்தார். 2019 ஆம் ஆண்டு விஜய் தொலைக்காட்சியில் பிக் பாஸ் தமிழ் 3 நிகழ்ச்சியில் அசல் போட்டியாளர்களில் ஒருவராக பங்கேற்று முழு அளவிலான மறுபிரவேசம் செய்தார். .
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:1986 பிறப்புகள்
இலங்கை வடக்கு மாகாணப் பாடசாலைகளின் பட்டியல்
இலங்கையின் வட மாகாணத்தில் உள்ள பாடசாலைகள் 12 கல்வி வலயங்களுக்குள் பிரிக்கப்பட்டுள்ளன. இவை மேலும் 33 கல்விப் பிரிவுகளாகப் பிரிக்கப்பட்டுள்ளன. இம்மாகாணத்தில் ஏறத்தாழ 1,000 பாடசாலைகள் உள்ளன. இவற்றில் 11 தேசியப் பாடசாலைகள், 6 கட்டணம் அறவிடும் தனியார் பாடசாலைகள், ஏனையவை மாகாணப் பாடசாலைகள். மாகாணப் பாடசாலைகளில் அரசு உதவி பெறும் கட்டணம் அறவிடாத பாடசாலைகளும், பௌத்த பிரிவேனாக்களும் அடங்கும்.
மேற்கோள்களும் குறிப்புகளும்
பகுப்பு:இலங்கைப் பாடசாலைகள் பகுப்பு:வட மாகாணம், இலங்கை
ஓட்டேரி நீரோடை
ஓட்டேரி நீரோடை (Otteri Nullah) என்பது வடசென்னையுள் ஓடும் கிழக்கு-மேற்கு நீரோடையாகும். இது முள்ளம் கிராமத்தில் தொடங்கி புரசைவாக்கம் வழியாகச் சென்று, பேசின் பாலத்திலுள்ள பக்கிங்காம் கால்வாயில் சேருமுன் பக்கிங்காம் மற்றும் கர்நாடக மில்சை கடக்கிறது.
12 கிலோ மீட்டர் நீளமுடைய இந்த நீரோடை 38.40 சதுர கிலோமீட்டர் பரப்பளவைக்கொண்ட நீர்ப்பிடிப்பு பகுதியைக் கொண்டுள்ளது. இது வடசென்னையின் முக்கிய மழைநீர் வடிகாலாகும்.
மேற்கோள்கள்
பகுப்பு:சென்னை பகுப்பு:சென்னையின் புவியியல்
பீலி சிவம்
பீலி சிவம் (5 சூலை 1938 - 25 செப்டம்பர் 2017) தமிழ்த் திரைப்பட நடிகராவார். திரைத்துறையிலும், தொலைக்காட்சி நாடகங்களிலும் சுமார் 60 ஆண்டுகள் நடித்தவர். நாடகத்துறையின் சிறந்த நடிகராக தமிழக அரசின் கலைமாமணி விருதினை 1995 ஆம் ஆண்டு பெற்றார்.
திரைப்படத்துறைப் பங்களிப்புகள்
இமைகள், தூரத்து இடிமுழக்கம், அபிமன்யு, தங்க பாப்பா,  முகமது பின் துக்ளக், விருதகிரி,  அழகன், முதல் வசந்தம், மனசுக்கேத்த மகராசா,  ஆகிய திரைப்படங்களில் முக்கிய கதாபாத்திரத்தில் நடித்தார். ஏராளமான படங்களில் குணச்சித்திர வேடத்தில் நடித்தார்.
மறைவு
25 செப்டம்பர் 2017 அன்று உடல்நலக் குறைவு காரணமாக தனது 79 ஆவது அகவையில் மதுரையில் காலமானார்.
மேற்கோள்கள்
பகுப்பு:1938 பிறப்புகள் பகுப்பு:2017 இறப்புகள் பகுப்பு:தமிழ்த் திரைப்பட நடிகர்கள் பகுப்பு:கலைமாமணி விருது பெற்றவர்கள்
அல்-க்வாரிஸ்மி
முகமது இபின் மூசா அல்-க்வாரிஸ்மி கி.பி.750-இல் பாக்தாத் நகரில் பிறந்தார். கி.பி.850ல் காலமானார். இவர் கணிதவியல், புவியியல் மற்றும் வானியல் அறிஞர். 'அல்ஜீப்ரா' என்று அழைக்கப்படும் இயற்கணிதத்தின் தந்தை. இவர் பயன்படுத்திய 'அல்-ஜபார்' என்ற அரேபியச் சொல்லிலிருந்தே 'அல்-ஜீப்ரா' என்பது உருவானது. கணிதம் மற்றும் கணிப் பொறியியலில் பயன்படும் 'அல்காரிதம்' என்ற சொல், அல்-க்வாரிஸ்மி பெயரின் லத்தீன் மொழிபெயர்ப்பில் இருந்து உருவானதாகும்.
இவர் எழுதிய 'முழுமைப்படுத்துதல் மற்றும் சமப்படுத்துதல் நூல்' என்பதில் 'லீனியர்' மற்றும் 'குவாட்ரடிக் சமன்பாடுகளை' தீர்ப்பதற்கான வழிமுறைகள் இடம்பெற்றுள்ளன. இவர் பயன்படுத்திய, 'ஒழுங்குமுறைப்படி அமைந்த, தர்க்கரீதியான வழிமுறைகளே' அல்ஜீப்ரா என்ற தனிப்பிரிவின் வளர்ச்சிக்கு வழிவகுத்தன.
இவர் எழுதிய இரண்டாவது நூலின் லத்தீன் மொழிபெயர்ப்பான, 'அல்காரிதமி டீ நியுமரோ இண்டோரம்' மூலம்தான் எண்முறை [இந்திய எண்கள்] ஐரோப்பாவுக்கு அறிமுகமாகியது. இடமுறைப்படி எண் மதிப்பைக் குறிக்கும் முறையும் இந்த நூலின் மூலமே ஐரோப்பாவிற்கு அறிமுகம் ஆகியது.
பகுப்பு:கணிதவியலாளர்கள்
லூதியானா மாவட்டம்
லூதியானா மாவட்டம் (Ludhiana district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் லூதியானா ஆகும். இம்மாவட்டம் பாட்டியாலா கோட்டத்தில் அமைந்துள்ளது.
பஞ்சாப் மாநிலத்தின் பெரிய நகரமான லூதியானா நகரம் மாவட்டத்தின் முக்கியத் தொழில் நகரமாக உள்ளது. இம்மாவட்டத்தில் பாயும் சத்லஜ் ஆறு மாவட்டத்தின் வேளாண் வளர்ச்சிக்கு ஆதாரமாக உள்ளது.
மாவட்ட எல்லைகள்
லூதியானா மாவட்டத்தின் வடக்கில் ஜலந்தர் மாவட்டம், வடகிழக்கில் சாகித் பகத் சிங் நகர் மாவட்டம் ரூப்நகர் மாவட்டம், தென்கிழக்கில் பதேகாட் சாகிப் மாவட்டம், தெற்கே சங்கரூர் மாவட்டம், தென்மேற்கே பர்னாலா மாவட்டம் மற்றும் மேற்கில் மொகா மாவட்டம் எல்லைகளாக உள்ளது.
மாவட்ட நிர்வாகம்
இம்மாவட்டம் லூதியானா கிழக்கு, லூதியானா மேற்கு, ஜாக்ரோன், சம்ரலா, கன்னா, பாயல் மற்றும் ராய்கோட் என எழு வருவாய் வட்டங்களையும், பனிரெண்டு ஊராட்சி ஒன்றியங்களையும், ஒன்பது நகராட்சிகளையும் கொண்டது.
அரசியல்
இம்மாவட்டம் லூதியானா கிழக்கு, லூதியானா தெற்கு, லூதியானா மையம், லூதியானா மேற்கு, லூதியானா வடக்கு, கில் (தனி), தாகா, ஜாக்ரோன் (தனி). கன்னா, சம்ராலா, பாயல் (தனி), ராய்கோட் (தனி) என பதினான்கு சட்டமன்றத் தொகுதிகளயும்; லூதியானா மக்களைவைத் தொகுதியும் கொண்டுள்ளது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,498,739 ஆக உள்ளது. கிராமப்புறங்களில் 40.84% மக்களும்; நகரப்புறங்களில் மக்களும் 59.16% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 15.36% ஆக உயர்ந்துள்ளது. மக்கள் தொகையில் 1,867,816 ஆண்களும் மற்றும் 1,630,923 பெண்களும் உள்ளனர். பாலின விகிதம் ஆயிரம் ஆண்களுக்கு 873 பெண்கள்  வீதம் உள்ளனர். 3,578 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 978 மக்கள் வாழ்கின்றனர். இம்மாவட்டத்தின் சராசரி படிப்பறிவு  82.20 % ஆகவும், ஆண்களின் படிப்பறிவு 85.98 % ஆகவும், பெண்களின் படிப்பறிவு 77.88 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 384,114 ஆக உள்ளது.
சமயம்
இம்மாவட்டத்தில் சீக்கிய சமய மக்கள் தொகை 1,863,408 (53.26 %) ஆகவும்,  இந்து சமயத்தவரின் மக்கள் தொகை 1,502,403 (42.94 %)  ஆகவும்,   இசுலாமிய சமய  மக்கள் தொகை  77,713  (2.22 %)  ஆகவும்,  கிறித்தவ, சீக்கிய,  பௌத்த, சமண சமய மக்கள் தொகை மிகக்குறைவாகவும் உள்ளது.
மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது. இம்மாவட்டம் பட்டியாலா வருவாய்க் கோட்டத்தில் அமைந்துள்ளது.
மழை பொழிவு
இம்மாவட்டத்தில் 70% மழை சூலை முதல் செப்டம்பர் மாதங்களில் பொழிகிறது.
பாலை சிலம்பன்
ஆங்கிலப் பெயர் :Common Babbler
அறிவியல் பெயர் :Turdoises caudata
உடலமைப்பு
பாலை சிலம்பன்களுக்கு கண்ணைப் பறிக்கும் வண்ணச் சிறகுகள் இல்லாது, மெலியநிறங்களில் தான் இருக்கும்.
வாழிடம்
பொதுவாக 6 முதல் 20 பறவைகள் வரை ஆங்காங்கே பிரிந்து கூட்டமாக இரைதேடும். இடம் விட்டு இடம் போது ஒன்றன் பின் ஒன்றாக பறந்து செல்வது பார்க்க அழகாக இருக்கும். இவை நம்மூரில் இருக்கும் தவிட்டுக் குருவிகள் வகையைச் சேர்ந்தவை. வறண்ட நில புதர்க்காடுகளிலும், வெட்டவெளிகளிலும், பாலை நிலங்களிலும் இவை வசிக்கும். இந்தியாவில் பரவலாகத் தென்பட்டாலும், மேலே குறிப்பிட்ட வாழிடங்களில் தான் பார்க்க முடியும்.
காணப்படும் பகுதிகள்
தென்னிந்தியாவை விட வடபகுதியில் பொதுவாகப் பார்க்கலாம்.
மேற்கோள்கள்
பகுப்பு:பறவைகள் பகுப்பு:தமிழ்நாட்டில் காணப்படும் பறவைகள் பகுப்பு:இந்தியப் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
சுதேஷ்ணை
சுதேஷ்ணை, மகாபாரத்தின் விராட பருவம் கூறும் மத்சய நாட்டு மன்னர் விராடனின் பட்டத்தரசி ஆவார். திரௌபதி, சைரந்திரி எனும் பெயரில் விராட நாடு அரண்மனையில், இராணி சுதேஷ்ணையின்  சிகை அலங்காரம் செய்யும் சிறப்புப் பணிப்பெண்ணாக பணியாற்றியவர்.
இவரது மகளான உத்தரையை, அபிமன்யு திருமணம் செய்து கொண்டவர். சுதேஷ்ணையின் மகன்கள் உத்தரன், சுவேதன், சதானீகன் மற்றும் சங்கன் ஆவார். சுதேஷ்ணையின் உடன்பிறந்தவர் கீசகன் ஆவார். சுதேஷ்ணையின் மகள் வழி பேரன் பரீட்சித்து ஆவார்.
வரலாறு
துரியோதனனிடம் பாண்டவர்கள் சூதாட்டத்தில் தோற்றதால், 12 ஆண்டுகள் வனவாசமும், ஒராண்டு தலைமறைவு வாழ்க்கை மேற்கொள்ள வேண்டியதாயிற்று.
12 ஆண்டு வனவாசம் முடித்த பாண்டவர்கள், ஓராண்டு தலைமறைவு வாழ்க்கை வாழ, மாறுவேடத்தில் விராட நாட்டின் அரண்மனையில் பணியாற்றினர்.
திரௌபதி, சைரந்திரி எனும் பெயரில் சுதேஷ்ணைக்கு சிகை அலங்காரம் செய்யும் சிறப்பு பணிப்பெண்னாக பணியாற்றியவர். சுதேஷ்ணையின் உடன்பிறப்பான கீசகன், திரௌபதியை தகாத செயலுக்காக அடைய முயற்சி செய்தான். இதை அறிந்த பீமன் எனும் வல்லபன் கீசகனைக் கொன்றான். திரிகர்த நாட்டு மன்னர் சுசர்மன் படைகளுடன், மத்சய நாட்டை முற்றுகையிடும் போது, விராடன் தனது படைகளுடன் சுசர்மனையும், அவரது தம்பியரையும் எதிர்த்துப் போரிட வல்லபன் எனும் பீமனுடன் சென்றார். மறுபுறத்தில் கௌரவர்களை எதிர்கொள்ள சுதேஷ்ணை, தன் மூத்த மகன் உத்தரனை பிருகன்னளையுடன் அனுப்பி வைத்தாள். இருமுனைப் போர்களில் வல்லபன் மற்றும் பிருகன்னளை உதவியால் விராடன் மற்றும் உத்தரன் வெற்றி பெற்றனர்.
போரின் முடிவில் பாண்டவர்கள் மற்றும் திரௌபதி மாறுவேடத்தை களைந்தனர். சுதேஷ்ணையின் மகள் உத்தரையை அபிமன்யுவிற்குத் திருமணம் செய்வித்தனர்.
வெளி இணைப்புகள்
பகுப்பு:மகாபாரதக் கதை மாந்தர்கள்
டி. எல். சசிவர்ணத் தேவர்
'''டி. எல். சசிவர்ணத் தேவர்''' (பிறப்பு:6 ஆகஸ்டு 1912- இறப்பு:7 நவம்பர் 1973), தமிழக அரசியல்வாதியும், முத்துராமலிங்க தேவருடன் இணைந்து அனைத்திந்திய பார்வார்டு பிளாக்கு கட்சியை தென் தமிழகத்தில் வளர்த்தவர்.
இராமநாதபுரம் மாவட்டத்தில் டி. லாடசாமி - குருவம்மாள் இணையருக்கு 1912-இல் பிறந்தவர் சசிவர்ணம். 1934-இல் முத்துராமலிங்கத் தேவருடன் சேர்ந்து பிரித்தானியா ஆட்சியினர் கள்ளர், மறவர், பிரமலை கள்ளர் போன்ற சமூகங்களைக் குற்றப் பரம்பரையினர் என்று முத்திரை குத்தியிருந்த கொடுமையை எதிர்த்துப் போராடினார். இந்திய விடுதலைக்குப் பின்னர் அந்தக் குற்றப் பரம்பரைச் சட்டம் நீக்கப்பட்டது. பின்னர் இவர் காங்கிரஸ் கட்சியில் சேர்ந்து தேச விடுதலைக்காகப் பாடுபட்டார்.
30 அக்டோபர் 1963-இல் உ. முத்துராமலிங்கத் தேவரின் மறைவுக்குப் பின்னர் சசிவர்ணத் தேவருக்கும் மூக்கையாத் தேவருக்கும் இடையே,  பார்வார்டு பிளாக் கட்சியின் தலைமைக்குப் போட்டி ஏற்பட்டது. இதில் மூக்கையா தேவர் வெற்றி பெற்றதையடுத்து இந்தக் கட்சியில் பிளவு ஏற்பட்டது. சசிவர்ணத் தேவர் தனது கூட்டாளிகளுடன் தனியாகப் பிரிந்து போய் சுபாஷிஸ்ட் பார்வார்டு பிளாக் எனும் கட்சியைத் தொடங்கினார்.
சசிவர்ணத் தேவர், இந்திய தேசிய காங்கிரசு கட்சியின் தமிழக அமைச்சராக இருந்த கக்கனின் நெருங்கிய நண்பர் ஆவார்.
மேற்கோள்கள்
பகுப்பு:1912 பிறப்புகள் பகுப்பு:1973 இறப்புகள் பகுப்பு:தமிழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:3 ஆவது தமிழ்நாடு சட்டமன்ற உறுப்பினர்கள்
வனிதா விஜயகுமார்
வனிதா விஜயகுமார் என்பவர் தமிழ்நாட்டை சேர்ந்த நடிகை ஆவார். இவர் தமிழ், மலையாளம், தெலுங்கு போன்ற தென்னிந்திய மொழித் திரைப்படங்களில் நடித்துள்ளார். இவர் பிரபல நடிகர் விஜயகுமார் மற்றும் மஞ்சுளா ஆகியோரின் மகள் ஆவார்.
1995 ஆம் ஆண்டு சந்திரலேகா என்ற திரைப்படத்தின் மூலம் அறிமுகமானார். 2019 ஆம் ஆண்டு பிக் பாஸ் தமிழ் 3 என்ற நிகழ்ச்சியிலும் போட்டியாளராக பங்குபெற்றுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ் நடிகைகள் பகுப்பு:தமிழ்நாட்டு நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் தொலைக்காட்சி நடிகைகள் பகுப்பு:பிக் பாஸ் தமிழ் போட்டியாளர்கள் பகுப்பு:தமிழ்த் தொலைக்காட்சி தொகுப்பாளர்கள்
என்னுடைய தோட்டத்தில்
என்னுடைய தோட்டத்தில் என்பது விஜய் சூப்பர் தொலைக்காட்சியில் திங்கள் முதல் வெள்ளி வரை காலை 11 மணிக்கு ஒளிபரப்பான நெடுந்தொடர் ஆகும். சாந்தி வாசுதேவ் என்ற வயதான பெண்மணி தனது குடும்பத்தை தனக்கே உரிய பாணியில் கட்டுக்கோப்புடன் கையாளுகிறார். பிறகு அவர் வீட்டிற்கு புதிதாக வரும் மருமகள் ரியா, அவர் விதித்த கட்டுப்பாடுகளில் இருந்து முரண்படுகிறார். இவர்கள் இருவருக்கும் இடையே நடக்கும் நிகழ்வுகளை மையப்படுத்தி இத்தொடர் அமைந்துள்ளது.
கதைச்சுருக்கம்
சாந்தி வாசுதேவ் என்பவருக்கு ரகு மற்றும் சரளா என இரு பிள்ளைகளும் ஆறு பேரப் பிள்ளைகளும் இருந்தனர். அவர் தன் மகள் சரளா மற்றும் அவளது மூன்று பிள்ளைகள் மீது அதிக பாசம் வைத்திருக்கிறார். ஆனால் சரளாவோ அதை பயன்படுத்திக் கொண்டு சாந்தியிடம் பணத்தை சுரண்டுகிறார்.
ரியா என்ற பெண் தன்னுடன் அலுவலகத்தில் வேலை பார்க்கும் ஷிவா என்பவரை காதலித்தாள். ஷிவாவும் அவளை காதலித்தான். ஆனால் தன் பாரம்பரிய குடும்பத்தில் ரியா மருமகளாக அனுசரித்து வாழ முடியாது என்று ஷிவா நினைத்தான். இதற்கிடையில் சரளா தன் மகன் அமித்திற்கு ரியாவுடன் சம்பந்தம் பேசுகிறார். சரளாவின் மகன் ஷிவா என்று தவறாக புரிந்துகொள்ளும் ரியா அந்த திருமணத்திற்கு சம்மதிக்கிறார்.
ஒருநாள் ரியா காதலிப்பது ஷிவாவைத்தான் என்று அறியும் சரளா அதிர்ச்சி அடைகிறார். பிறகு ஒரு திட்டம் போடுகிறார். அதன்படி அவள் தன் அம்மா சாந்தியிடம் அமித்-ரியா திருமணத்தை 4 நாட்களுக்குள் முடித்துவிட வேண்டும் என்று அவசரப்படுத்துகிறார். அதற்கு சாந்தியும் சம்மதிக்கிறார்.
வெளி இணைப்புகள்
பகுப்பு:ஸ்டார் பிளஸ் தொலைக்காட்சி நிகழ்ச்சிகள் பகுப்பு:விஜய் தொலைக்காட்சி நிகழ்ச்சிகள் பகுப்பு:விஜய் சூப்பர் தொலைக்காட்சி நிகழ்ச்சிகள் பகுப்பு:இந்தித் தொலைக்காட்சி நிகழ்ச்சிகள் பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:2015 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள்‎ பகுப்பு:2017 இல் நிறைவடைந்த இந்தியத் தொலைக்காட்சி நிகழ்ச்சிகள்
காஞ்சிபுரம் விடுவக்சேனேசுவரர் கோயில்
காஞ்சிபுரம் விடுவக்சேனேசுவரர் கோயில் (விடுவக்சேனம்) என வழங்கப்படும் இது, காஞ்சிபுரத்திலுள்ள சிவக் கோயில்களில் ஒன்றாகும். மேலும், இவ்விறைவரை விடுவக்சேனர் என்பவர் வழிப்பட்டதாக அறியப்படுகிறது இத்தலம்; பிள்ளையார் பாளையம் திருவேகம்பன் தெருவிலுள்ள காஞ்சி சோளீசுவரர் கோயிலின் அகத்தில் பைரவர் சந்நிதியாக அழைக்கப்படும் இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளன.
தல வரலாறு
சலந்தரனை அழிப்பதற்காக இறைவனால் வழங்கப்பட்ட சக்கராயுதத்தை வீரபத்திரர் மீது பிரயோகப்படுத்தியபோது அவர் அணிந்துள்ள வெண்டலை மாலையில் உள்ள ஒரு தலை அதை விழுங்கிவிட்டது. "சக்கராயுதத்தை இழந்த நான் எவ்வாறு என் காத்தல் தொழிலை செய்வது" என்று திருமால் ஒருசமயம் புலம்பிக் கொண்டிருந்தார். இதைக் கேட்ட விடுவக்சேனர் தன்னை திருமால், வயிரவரின் சூலத்தினின்றும் விடுவித்து ஏற்றமையால், தானும் திருமாலுக்கு ஏதேனும் உபாயம் செய்யவிரும்பி, சக்கராயுதத்தை திரும்பப் பெற்றுத்தரும் நோக்குடன் வீரபத்திரர் கோயிலுக்குள் நுழைந்தார். பானுகம்பன் முதலானோர் விடுவக்சேனரைப் பிடித்து வெளியில் தள்ளினர். துயரமுற்ற விடுவக்சேனர், முனிவர்கள் சிலர் கூறிய யோசனைப்படி, காஞ்சியை அடைந்து தன் பெயரில் சிவலிங்கம் பிரதிட்டை (இம்மூர்த்தம் பிள்ளையார் பாளையம் சோளீஸ்வரர் கோயிலில் உள்ளது.) செய்து வழிபட்டார். உடனே வீரபத்திரர் இவர் முன்தோன்றினார்; விடுவக்சேனரும், சக்கராயுத்தை வேண்டி நின்றார். சக்கராயுதம் எம்மிடமில்லை அது வெண்டலையின் வாயில் இருக்குமானால் வெண்டலையே கொடுக்க நீ பெற்றுக்கொள் என்றருளினார் வீரபத்திரர். விடுவக்சேனர், செய்வதறியாது கலக்கமுற்று நின்றார். பிறகு, அனைவரும் சிரிக்கும்படி, உடம்பையும்-கைகால்களையும் மாற்றி மாற்றி வளைத்தும் கோணலாக்கியும், வாய்-மூக்கினை கோணலாக்கிக் காட்டியும் விகடக் கூத்தாடினார். இதைக் கண்டு அனைவரும் பெரும் நகைப்புக் கொண்டனர். வெண்டலையும் சிரித்தது; சக்கராயுதம் அதன் வாயினின்றும் கீழே விழுந்துவிட்டது. சட்டென்று அச்சக்கராயுதத்தை விநாயகர் எடுத்துக்கொண்டு, மீண்டுமொருமுறை தனக்காக விகடக் கூத்து ஆடுமாறு செய்து, (விகடச் சக்கர விநாயகர் திருவேகம்பத்தில் எழுந்தருளியுள்ளார்; இவரே காஞ்சி நகரின் தல விநாயகராவார்.) அதைக்கண்டு மகிழ்ந்து சக்கரத்தை விடுவக்சேனரிடம் தந்தார். விடுவக்சேனர் சக்கராயுதத்தை திருமாலிடம் ஒப்படைத்தார். மகிழ்ந்த திருமால் விடுவக்சேனருக்கு சேனாதிபதி தலைமையை அளித்தார் என்பது வரலாறு.
அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின் பிள்ளையார் பாளையம் திருவேகம்பன் தெருவிலுள்ள காஞ்சி சோளீசுவரர் கோயிலின் உள்ளே பைரவர் சந்நிதியாக உள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் 1 மைல் தூரம் சென்றால் இக்கோயிலை அடையலாம்.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
நாஸ்ட்ரோ டி அர்ஜெண்டோ
விருதுகள்
முதன்மை விருதுகளின் பட்டியல்:
* சிறந்த திரைப்படம்
* சிறந்த இயக்குனர்
* சிறந்த திரைக்கதை
* சிறந்த நடிகர்
* சிறந்த நடிகை
* சிறந்த நகைச்சுவை
* சிறந்த தயாரிப்பாளர்
* சிறந்த ஐரோப்பா திரைப்படம்
* சிறந்த துணை நடிகர்
* சிறந்த துணை நடிகை
* சிறந்த குறும்படம்
* சிறந்த புனைகதை குறும்படம்
* சிறந்த ஆவணக் குறும்படம்
வெளி இணைப்புகள்
பகுப்பு:இத்தாலி பகுப்பு:திரைப்பட விருதுகள்
விஜய் சூப்பர் தொலைக்காட்சி
இந்த தொலைக்காட்சியில் தமிழ்த் திரைப்படங்கள் மற்றும் மலையாளம், தெலுங்கு, ஹாலிவுட் மற்றும் இந்தி திரைப்படங்களை மொழிமாற்றம் செய்யப்பட்டு ஒளிபரப்பாகிறது.
வெளி இணைப்புகள்
பகுப்பு:2016 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:ஸ்டார் இந்தியா பகுப்பு:தமிழ்த் தொலைக்காட்சிச் சேவைகள் பகுப்பு:தொலைக்காட்சி நிலையங்கள் சென்னை பகுப்பு:திரைப்பட அலைவரிசைகள்
செல்லம்பட்டி, மதுரை மாவட்டம்
செல்லம்பட்டி (Chellampatti) தமிழ்நாட்டின் மதுரை மாவட்டம், திருமங்கலம் வட்டம், செல்லம்பட்டி ஊராட்சி ஒன்றியத்தின் ஒரு கிராமமாகவும், நிர்வாகத் தலைமையிடமாகவும் உள்ளது. இதன் அஞ்சல் சுட்டு எண் 625 514 ஆகும். இதனருகே உள்ள கிராமங்கள் கோவிலாங்குளம் ((2 கிமீ), கொடிக்குளம் (3 கிமீ), திடியன் (4 கிமீ), கருமாத்தூர் (4 கிமீ) உள்ளது. இதனருகே அமைந்த நகரங்கள் சோழவந்தான், உசிலம்பட்டி, வாடிப்பட்டி ஆகும். இதன் மேற்கில் உசிலம்பட்டி ஊராட்சி ஒன்றியம், வடக்கில் வாடிபட்டி ஊராட்சி ஒன்றியம், தெற்கில் திருமங்கலம் ஊராட்சி ஒன்றியம், மேற்கில் சேடபட்டி ஊராட்சி ஒன்றியம் எல்லைகளாக உள்ளது.
அமைவிடம்
மதுரை - உசிலம்பட்டி செல்லும் தேசிய நெடுஞ்சாலையில் அமைந்த செல்லம்பட்டி, மதுரைக்கு மேற்கே 24 கிமீ தொலைவிலும்; திருமங்கலத்திலிருந்து 28 கிமீ தொலைவிலும், உசிலம்பட்டியிலிருந்து 13 கிமீ தொலைவிலும் உள்ளது.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
வெண்ணியூர் கரும்பேஸ்வரர் திருக்கோவில்
இக்கோயில் தஞ்சாவூரிலிருந்து நீடாமங்கலம் செல்லும் வழியில் கோயில் வெண்ணி என்னும் ஓர் ஊரில் அமைந்துள்ளது. தஞ்சாவூரிலிருந்து சுமார் 25 கி.மீ தொலைவில் உள்ளது. தேவார பாடல் பெற்ற காவிரி தென்கரை தலங்களில் 102 ம் கோயிலாகவும் 274 சிவாலயங்களில் 165ம் கோயிலாகவும் கருதப்படுகிறது. ஒரு காலத்தில் கரும்பு காட்டில் சுயம்பாக எழுந்தருளினார் என்ற நம்பிக்கையும் உண்டு.
பகுப்பு:திருவாரூர் மாவட்டத்திலுள்ள சிவன் கோயில்கள்
பூச்சியம்மன்
பூச்சியம்மன் நாட்டார் தெய்வங்களில் ஒருவராவார். இவரை பொயிலாம் பூச்சியம்மாள் என்றும் மக்கள் அழைக்கின்றனர்.
கதை
பள்ளர் பெண்ணான பூச்சியம்மன், மறவரான பட்டபிரானோடு காதல் செய்து ஓடிப்போனார். அதனையறிந்த பூச்சியம்மனின் சகோதரர்கள் ஏழ்வர் அவர்களைத் தேடி கொல்கின்றனர். அதில் இளைய சகோதரன் மட்டும் தன்னுடைய தங்கையைக் கொல்ல வேண்டாம் என்று கூறுகிறான். ஆனால் தங்களுடன் வர மறுத்த தங்கையை மற்றவர்கள் கொன்றுவிடுகிறார்கள். எனவே அவர்கள் வீடு திரும்பும் வழியில் இளைய சகோதரன் தவிர மற்றோர் இறந்து விடுகின்றனர். அதனால் இளைய சகோதரன் பூச்சியம்மனுக்கு கோயில் எழுப்பி வழிபடுகின்றார்.
ஆதாரங்களும் மேற்கோள்களும்
பகுப்பு:நாட்டுப்புறப் பெண் தெய்வங்கள்
கூட்டரசு மாவட்டம் (பிரேசில்)
கூட்டரசு மாவட்டம் (Federal District, Distrito Federal; ), ஏப்ரல் 21, 1960இல் நிறுவப்பட்ட பிரேசிலின் 27 மாநிலங்களில் ஒன்றாகும். பிரேசிலின் மேட்டுப்பகுதியில் நடுவண் பகுதியில் அமைந்துள்ள கூட்டரசு மாவட்டம் 31 நிர்வாகப் பிரிவுகளாகப் பிரிக்கப்பட்டுள்ளது. இந்த மாநிலத்தில்தான் பிரேசிலின் தலைநகரம் பிரசிலியா அமைந்துள்ளது. இங்கு கூட்டரசின் மூன்று அங்கங்களும் (சட்டவாக்க அவை, செயலாட்சியர், நீதித்துறை) இங்குள்ளன. இதன் தட்பவெப்பநிலை இரண்டே பருவங்களைக் கொண்டுள்ளது. உலர்ந்த பருவத்தில் (குளிர்காலம்),  குறிப்பாக வெப்பமிகு நாட்களின் மதிய நேரங்களில் ஈரப்பதம் மிகக் குறைவான நிலைகளை எட்டக்கூடும். 40 km2 நீருடைய செயற்கையான பாரநோவா ஏரி இதற்கு தீர்வாகவே கட்டப்பட்டுள்ளது.
விழா நாயகன் எம். ஜி. ஆர்
'''விழா நாயகன் எம். ஜி. ஆர்''' என்பது கலைமாமணி கே. ரவீந்தர் என்பவர் முன்னாள் தமிழக முதல்வர் ம. கோ. இராமச்சந்திரன் அவர்களைப் பற்றி எழுதிய நூலாகும். ஆசிரியரான கே. ரவீந்தர் எம்.ஜி.இராமச்சந்திரன் குறித்து எழுதிய மற்றொரு நூல் பொன்மனச் செம்மல் எம்.ஜி.ஆர்.
விழா நாயகன் நூலை விஜயா பதிப்பகம் வெளியிட்டிருந்தது.
விழா நாயகன் என்பது விழாத நாயகன் என்று பொருள்படும்படி ஆசிரியர் இந்நூலுக்குத் தலைப்பிட்டுள்ளார்.
வெளி இணைப்புகள்
பகுப்பு:விஜயா பதிப்பக நூல்கள் பகுப்பு:எம். ஜி. ஆர். பற்றிய நூல்கள்
சுண்டிக்குளி மகளிர் கல்லூரி
சுண்டிக்குளி மகளிர் கல்லூரி (Chundikuli Girls' College) இலங்கையின் வடக்கே யாழ்ப்பாண நகரில் அமைந்துள்ள தனியார் பெண்கள் பாடசாலை ஆகும். இது பிரித்தானிய அங்கிலிக்கன் திருச்சபையால் நிறுவப்பட்டது.
வரலாறு
சுண்டிக்குளி மகளிர்க்கல்லூரியானது 1896 ஆம் ஆண்டு தை மாதம் 14 ஆம் திகதி அங்கிலிக்கன் தேவாலய திருச்சபை சமூகத்தைச் சேர்ந்த மேரி காட்டர் அம்மையால் நிறுவப்பட்டது. பாடசாலை நிறுவப்பட்ட காலத்தில் 9 மாணவர்களையே கொண்டிருந்தாலும் 1896 ஆம் ஆண்டு இறுதிக்குள் மாணவர்கள் எண்ணிக்கை 30 ஆக உயர்ந்தது. 1900 ஆம் ஆண்டு சுண்டிக்குளி மகளிர்க்கல்லூரியானது மானியங்கள் உதவியில் இயங்கும் பாடசாலை ஆகியது. 1915 ஆம் ஆண்டு பாடசாலை அதிபராக கடமையாற்றிய சோபியா லூசிண்டாவினால் ஸ்தாபிக்கப்பட்டது. 1916 ஆம் ஆண்டு தமிழ் முதல் மொழியாக கற்றுத்தரப்பட்டது. அடுத்த வருடம் பாடசாலையானது முற்றாக ஒழுங்கமைக்கப்பட்ட இரண்டாம் நிலை பாடசாலையாக பதிவு செய்யப்பட்டது. இலங்கை வட பகுதியின் முதல் இரண்டாம் நிலை பாடசாலை எனும் பெருமை சுண்டிக்குளி மகளிர்க்கல்லூரியையே சாரும்.
சுண்டிக்குளி மகளிர்க்கல்லூரியானது 1896 ஆம் ஆண்டு ஐப்பசி மாதம் 6 ஆம் திகதி தற்போதைய இடத்திற்கு இடமாற்றப்பட்டது. பாடசாலையில் 1945 ஆம் ஆண்டு இலவசக்கல்வித்திட்டம் ஆரம்பிக்கப்பட்டது. 1947 ஆம் ஆண்டு சுண்டிக்குளி மகளிர்க்கல்லூரியானது முதலாம் நிலைப் பாடசாலையாக அறிவிக்கப்பட்டது. 1960 ஆம் ஆண்டில் இலங்கையிலுள்ள பெரும்பாலான தனியார் பாடசாலைகள் அரசாங்கத்தினால் உள்வாங்கப்பட்டிருந்தன. எனினும் சுண்டிக்குளி மகளிர்க்கல்லூரியானது தனியார் பாடசாலையாகவே தொடர்ந்து செயற்பட்டது. அனைத்து தனியார் பாடசாலைகள் போலவே நிதி மற்றும் மாதக்கட்டணங்கள் அளவிடப்படுகிறது.
கண்ணோட்டம்
சுண்டிக்குளி மகளிர்க்கல்லூரியானது யாழ்ப்பாணத்தின் தென்-கிழக்குப் புறநகர் பகுதியில் பிரதான வீதியில் அமைந்துள்ளது. இப்பாடசாலையானது இலங்கையின் தமிழ்ப்பெண்களுக்கு முக்கியத்துவம் வழங்கும் பாடசாலையாகவே ஸ்தாபிக்கப்பட்டது. பாடசாலையானது கல்வி மட்டத்தின் அடிப்படையில் 3 பகுதிகளாகப் பிரிக்கப்பட்டுள்ளது. ஆரம்ப நிலைப்பள்ளியானது தரம் 1 இல் இருந்து தரம் 5 வரையான சிறப்பு கல்வியையும் இடை நிலைப்பள்ளியானது தரம் 6 இல் இருந்து தரம் 8 வரையான சிறப்பு கல்வியையும் உயர்நிலைப்பளியானது தரம் 9 இல் இருந்து தரம் 12 வரையான சிறப்பு கல்வியையும் வழங்குகிறது.
இல்லங்கள்
பாடசாலையின் இல்லங்களின் அமைப்பானது 1926 ஆம் ஆண்டு அறிமுகப்படுத்தப்பட்டது. 1926 ஆம் ஆண்டு Tennys, Nightingale மற்றும் Shakespeare ஆகிய இல்லங்கள் காணப்பட்டாலும் அவை அடுத்த ஆண்டே பாடசாலையின் முன்னாள் அதிபர்களின் பெயர்களான Carter, Good Child, மற்றும் Page என பெயர் மாற்றபட்டது.
வெளியிணைப்புக்கள்
பகுப்பு:யாழ்ப்பாண மாவட்டப் பாடசாலைகள் பகுப்பு:இலங்கையின் தேசிய பாடசாலைகள்
ஆன்றே மால்றோ
ஆன்றே மல்றோ ( André Malraux DSO 3 நவம்பர் 1901 - 23 நவம்பர் 1976) என்பவர் பிரெஞ்சு புதின எழுத்தாளர், கலை விமர்சகர் மற்றும் பிரெஞ்சு அமைச்சர் ஆவார். இவர் சார்லசு டி காலே ஆட்சித் தலைவராக இருந்த காலத்தில் செய்தித் துறை அமைச்சராகவும், பின்னர் பண்பாட்டுத் துறை அமைச்சராகவும் இருந்தார். இவர் எழுதிய மனிதனின் விதி என்ற புதினத்திற்காக பிரிக்சு கொன்கோர்ட் என்ற பரிசு பெற்றார்.
தொல்லியலில் ஆர்வம்
தமது 21 ஆம் அகவையில் கேம்போடியாவில் உள்ள மேர் கோவிலைத் தேடி பிரான்சை விட்டுச் சென்றார். கேம்போடியா காடு வழியாகச் சென்று அந்தக் கோவிலை அடைந்து, ஒரு தொல்லியல் பொருளை எடுத்து வந்ததால் அரசு இவரைக் கைது செய்தது. சிறைப் படுத்தப்பட்டார். பிரெஞ்சு சிறை அதிகாரிகளின் அடக்கு முறை இவரை வெறுப்பு அடையச் செய்தது. குடியேற்ற நாடுகளுக்கு எதிராகவும் சமூக மாற்றத்திற்கு ஆதராகவும் ஒரு செய்தித் தாளைத் தொடங்கி எழுதத் தொடங்கினார். தென் கிழக்கு ஆசியாவில் இருந்தபோது இளம் அன்னம் குழு என்ற ஓர் அமைப்பை வழி நடத்தினார். சீனாவுக்குப் போய் அங்கு நடைபெற்ற புரட்சி நிகழ்ச்சிகளில் கலந்து கொண்டார்.
மேற்கோள்
பகுப்பு:பிரெஞ்சு எழுத்தாளர்கள் பகுப்பு:1901 பிறப்புகள் பகுப்பு:1976 இறப்புகள்
ஆலவிளாம்பட்டி
ஆலவிளாம்பட்டி (Alavilampatti), தமிழ்நாட்டின் சிவகங்கை மாவட்டத்தில் உள்ள காளையார்கோவில் வட்டத்தில் அமைந்துள்ளது. சிவகங்கை நகரத்திற்கு கிழக்கே 18 கீமீ தொலைவில் உள்ள காளையார்கோயில் ஊராட்ச ஒன்றியத்தில் உள்ள கொட்டகுடி ஊராட்சியில் ஆலவிளாம்பட்டி கிராமம் அமைந்துள்ளது. ஆலவிளாம்பட்டு கிராமத்தின் அஞ்சல் சுட்டு எண் 630313 மற்றும் தொலைபேசி குறியீடு எண் 04575 ஆகும். இக்கிராமத்தின் அஞ்சலகம் செம்பனூர் ஊராட்சியில் உள்ளது.
கிராமச் சிறப்புகள்
ஆலவிளாம்பட்டி கிராம மக்கள் கடந்த 500 ஆண்டுகளாக திருமணத்தின் போது  வரதட்சணை வாங்குவதும், தருவதும் இல்லை. மேலும் இக்கிராமத்தினர் சீட்டு விளையாடுதல், புகை பிடித்தல் மற்றும் மது அருந்துவதில்லை. மீறினால் பெருந்தொகை அபராதம் விதிக்கப்படுகிறது.
வெளி இணைப்புகள்
பகுப்பு:சிவகங்கை மாவட்டத்திலுள்ள கிராமங்கள்
சர்தார் பட்டேல் சாலை, சென்னை
சர்தார் பட்டேல் சாலை சென்னையின் அடையாறுக்கும் கிண்டி வழியாக அண்ணா சாலைக்கும் இடையே உள்ள  முதன்மைச் சாலையாகும். கிழக்கு மேற்காக செல்லும் இச்சாலையின் நீளம் 3.2 km ஆகும். கிழக்கு முனையில் இது வடக்குப்புறமாகத் திரும்பி அடையாறு ஆற்றைக் கடந்து இராசா அண்ணாமலைபுரத்தை எட்டுகின்றது.
மேற்கில் கிண்டி தொடருந்து நிலையத்திற்கும் சின்னமலை சந்திப்பிற்கும் இடையேயான அசோக் லேலண்ட் நிறுவனத் தலைமையகச் சந்திப்பில் அலெக்சாண்டர் சதுக்கமருகே துவங்குகின்றது. இச்சாலையில் ஆளுநர் வசிக்கும் இராசபவன் அமைந்துள்ளது. தவிரவும் முதன்மை கல்விக்கூடங்களான இந்திய தொழில்நுட்பக் கழகம் சென்னை, அண்ணா பல்கலைக்கழகம் போன்றவையும் இச்சாலையில் உள்ளன. கிண்டி தேசியப் பூங்கா, கிண்டி பாம்புப் பூங்கா, காந்தி மண்டபம், புற்றுநோய் ஆய்வுக்கழகம், மத்திய தோல் ஆராய்ச்சி நிறுவனம், மத்திய கைலாசு கோவில் ஆகியன இச்சாலையில் அமைந்துள்ளன. மத்திய கைலாசத்துச் சந்திப்பில் ராஜீவ் காந்தி சாலை துவங்குகின்றது. இந்தச் சந்திப்பில் சென்னை கடற்கரை - வேளச்சேரி இடையேயான பறக்கும் தொடருந்துத் தடத்தின் கசுத்தூரிபாய் நகர் தொடருந்து நிலையம் அமைந்துள்ளது. தற்போது 24 மீ அகலமுள்ள இச்சாலையை 30.5மீ அகலமுள்ளதாக்க சென்னை மாநகராட்சி திட்டமிட்டு 2014இல் பணியைத் தொடங்கியது.
மேற்சான்றுகள்
பகுப்பு:சென்னை சாலைகள்
காளையார்கோவில் வட்டம்
காளையார்கோவில் வட்டம் (Kalaiyarkoil Taluk) தமிழ்நாட்டின் சிவகங்கை மாவட்டத்தின் 9  வருவாய் வட்டங்களில் ஒன்றாகும். இவ்வட்டத்தின் தலைமையகமாக காளையார்கோவில் நகரம் உள்ளது.
இந்த வட்டத்தின் கீழ் காளையார்கோயில், மறவமங்கலம், நாட்டரசன்கோட்டை, மல்லல், சிலுக்கப்பட்டி என 5	உள்வட்டங்களும், 63 வருவாய் கிராமங்களும். இவ்வட்டத்தில் காளையார்கோயில் ஊராட்சி ஒன்றியம் உள்ளது.
அமைவிடம்
காளையார்கோவில் சிவகங்கை நகரத்திற்கு கிழக்கே 18 கிமீ தொலைவில் தாெண்டி செல்லும் வழியில் உள்ளது.
காளையார்கோவில் வருவாய் வட்டத்திற்கு மேற்கில் சிவகங்கை வட்டம், கிழக்கில் தேவகோட்டை வட்டம், வடக்கில் காரைக்குடி வட்டம் மற்றும் தெற்கில் இளையான்குடி வட்டம் எல்லைகளாக உள்ளது.
காளையார்கோவில் வருவாய் வட்டத்திற்கு அருகில் அமைந்த நகரங்கள் சிவகங்கை, மதுரை மற்றும் காரைக்குடி ஆகும்.
காளையார்காேவில் தாலுகா, சிவகங்கை மாவட்டத்தில், பரப்பளவில் மிக பெரிய வட்டமாகும். இதன் பரப்பு 40 சதுர கிலாே மீட்டருக்குமேல் விரிந்துள்ளது.
கோயில்கள்
thumb|thumb|300px|[[காளையார் கோவில் சொர்ணகாளீஸ்வரர் கோயில்|சொர்ண காளீஸ்வரர் கோயிலின் வெளித்தோற்றம்]]
அரசியல்
காளையார் கோவில் வட்டம் சிவகங்கை சட்டமன்றத் தொகுதிக்கும், சிவகங்கை நாடாளுமன்றத் தொகுதிக்கும் உட்பட்டதாகும்.
வெளி இணைப்புகள்
பகுப்பு:சிவகங்கை மாவட்டம்
ஃபார் கிரை 3
ஃபார் கிரை 3 (Far Cry 3) என்பது ஒரு வீடியோ விளையாட்டு ஆகும். இது யுபிசாஃப்ட் மொண்ட்ரியால் நிறுவனத்தால் உருவாக்கப்பட்டு நவம்பர் 29 2012 இல் வெளியிடப்பட்டது. இது மைக்ரோசாஃப்ட்டின் விண்டோஸ் மற்றும் பிளேஸ்டேசன் 3, எக்ஸ் பாக்ஸ் 360 போன்ற இயங்கு தளங்குகளுக்காக உருவாக்கப்பட்ட விளையாட்டு ஆகும். இதன் கதை இந்திய மற்றும் பசி்பிக் பெருங்கடலின் நடுவில் உள்ள பயங்கரமான கடற்கொள்ளையர்கள் கட்டுப்பாட்டில் உள்ள தீவில் நடக்கின்றவாறு அமைக்கப்பட்டுள்ளது. இந்தக் கதையின் முக்கிய நடிகர் ஜேசன் ப்ராடி தமது நண்பர்களைக் கடற் கொள்ளையர்களிடமிருந்து எப்படிக் காப்பாற்றுகிறார் என்பதே விளையாடும் ஆட்டமாக அமைக்கப்பட்டுள்ளது. மேலும் இது முந்தைய வெளியீட்டான ஃபார் கிரை 2 இன் கதையிலிருந்தும் சற்றே மாற்றப்பட்டு அமைக்கப்பட்டுள்ளது.
கதாபாத்திரங்கள், கதை மற்றும் ஆட்டம்
அங்கிருந்து சுற்றிபார்க்க அருகில் இருக்கும் தீவின் மேல் செண்டு கொண்டிருக்கும் பொழுது ஸ்கை டைவிங் செய்யத் திட்டமிடுகிறார்கள் உடனே எல்லோரும் அங்கிருந்து தீவை நோக்கி கீழே குதிக்கிறார்கள். குதித்த பிறகுதான் தெரிய வருகிறது அது கடற்கொள்ளையர்களின் கட்டுப்பாட்டில் இருக்கும் தீவு என்று’ அங்கு அவர்கள் எல்லோரும் கடற்கொள்ளையர்களிடம் மாட்டிக் கொள்கிறார்கள்.
மேற்கோள்கள்
பகுப்பு:கணினி விளையாட்டுக்கள் பகுப்பு:விண்டோஸ் விளையாட்டுக்கள் பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
தள வளைவரை
கணிதத்தில் தள வளைவரை அல்லது தள வளைகோடு (plane curve) என்பது ஒரு தளத்திலமைந்த [[வளைகோடு|வளைகோடாகும். அத்தளமானது யூக்ளிடிய தளம், கேண்முறைத் தளம் (affine plane) அல்லது வீழ்ப்புவழித் தளமாக (projective plane) இருக்கலாம். பெரும்பாலும் ஆய்வு செய்யப்படும் தள வளைவரைகள் இழைவான சீர் வளைவரைகளும் ( smooth curve) இயற்கணித தள வளைவரைகளுமாகும்.
சீரான தளவளைவரை
சீரான தள வளைவரை என்பது மெய் யூக்ளிடிய தளம் R2 இல் அமைந்ததொரு வளைவரையாகும். இது ஒருபரிமாண சீர் பன்மடியாக இருக்கும்.
அதாவது சீரான தளவளைவரையானது, ஒரு கோட்டைப்" போலத் தோற்றமளிக்கும் தளவளைவரையாக அமையும்; இதன் ஒவ்வொரு புள்ளிக்கு அருகிலும் இவ்வளைவரையை, ஒரு சீரான சார்புகொண்டு ஒரு கோட்டுடன் இணைக்க இயலும்.
சீரான தளவளைவரையைக் குறிக்கும் சமன்பாடு:
இயற்கணித தளவளைவரை
இவ்வளைவரையின் பல்லுறுப்புச் சமன்பாடு:
ஒரு இயற்கணித தளவளைவரையின் சமன்பாட்டை வரையறுக்கும் பல்லுறுப்புக்கோவையின் படியே, அந்த இயற்கணித தளவளைவரையின் படியாக அமையும்.
எடுத்துக்காட்டு:
வெளியிணைப்புகள்
பகுப்பு:வளைவரைகள்
2022 சதுரங்க ஒலிம்பியாடு போட்டியில் பெண்கள் பிரிவு
44 ஆவது சதுரங்க ஒலிம்பியாடு (44th Chess Olympiad) 2022 ஆம் ஆண்டு சூலை மாதம் 28 ஆம் தேதி தொடங்கி ஆகத்து மாதம் 10 ஆம் தேதிவரை நடைபெறுகிறது. உலக நாடுகளின் சதுரங்க அமைப்புகளை ஒன்றிணைக்கும் உலக நிறுவனமான பன்னாட்டு சதுரங்கக் கூட்டமைப்பு இப்போட்டியை ஒருங்கிணைத்து நடத்தியது.
1927 ஆம் ஆண்டு முதல் 2021 ஆம் ஆண்டு வரை 43 சதுரங்க ஒலிம்பியாடு போட்டிகள் நடைபெற்றுள்ளன. 18 தங்கம் 1 வெள்ளிப்பதக்கம் என சோவியத் ஒன்றியம் முதல் இடத்தில் உள்ளது. சோவியத் ஒன்றியத்திலிருந்து தனியாகப் பிரிந்த உருசியா 8 தங்கம், 3 வெள்ளி, 3 வெண்கலம் என இரண்டாவது இடத்தில் உள்ளது. 6 தங்கம், 7 வெள்ளி, 9 வெண்கலம் என அமெரிக்கா மூன்றாவது இடத்தில் இருக்கிறது. ஒரே ஒரு வெண்கலப் பதக்கத்தை வென்று இந்தியா 11 ஆவது இடத்தில் உள்ளது. தற்போது இந்தியாவில் 75 கிராண்டுமாசுட்டர்கள் இருக்கின்றனர்.
போட்டிகள்
சுவிசு முறைமையில் போட்டிகள் நடத்தப்பட்டது. திறவுநிலை மற்றும் பெண்கள் போட்டி என இரண்டு பிரிவுகளாகப் போட்டிகள் நடைபெற்றன. ஆட்டத்திற்கான நேரக் கட்டுப்பாடு 40 நகர்வுகளுக்கு 90 நிமிடங்களாக இருந்தது. 40 ஆவது நகர்வுக்குப் பிறகு கூடுதலாக 30 நிமிடங்கள் வழங்கப்பட்டன. அதே நேரத்தில் நேர அதிகரிப்பு ஒரு நகர்வுக்கு 30 வினாடிகள் என்ற முறையில் வீரர்களின் ஆட்டம் அமைந்தது. மொத்தம் 11 சுற்றுகள் விளையாடப்பட்டது. ஒவ்வொரு அணியும் தங்கள் நான்கு வீரர்களுடன் மற்றொரு அணிக்கு எதிராக விளையாடினர். ஒரு வீரர் ஓய்வில் இருந்தார். 11 சுற்றுகளின் முடிவில் அதிக புள்ளிகள் ஈட்டும் அணி ஒலிம்பியாடு வெற்றியாளராக அறிவிக்கப்பட்டது.
பெண்கள் போட்டி
பெண்களுக்கான போட்டியில் 160 நாடுகளை பிரதிநிதித்துவப்படுத்தும் 162 அணிகள் பங்கேற்று விளையாடின. நடத்தும் நாடாக இந்தியா மூன்று அணிகளை களமிறக்கியது.
அணிகள் மற்றும் புள்ளிகள்
44 ஆவது சதுரங்க ஒலிம்பியாடு போட்டியில் கலந்து கொள்ளும் பெண்கள் அணி வீரர்களின் சராசரி எலோ புள்ளிகளின் அடிப்படையில் அணிகள் வரிசைப்படுத்தப்பட்டு இங்கு பட்டியலிடப்பட்டுள்ளன. ஒவ்வொரு சுற்றின் முடிவிலும் அணிகள் ஈட்டும் புள்ளிகளும் இங்கு பட்டியலிடப்பட்டுள்ளன. 11 சுற்றுகளின் முடிவில் அணிகள் பெற்ற வெற்றி தோல்விகளின் அடிப்படையில் நாடுகளின் தரவரிசை கொடுக்கப்பட்டுள்ளது.
மேற்கோள்கள்
பகுப்பு:சதுரங்கம் பகுப்பு:2022 இல் விளையாட்டுகள் பகுப்பு:சதுரங்கப் போட்டிகள்
நாம்ட்ரோலிங்
thumb|right|250px|நாம்ட்ரோலிங் புத்தவிகாரையில் புத்த பிக்குகள் (2006 இல்).
நாம்ட்ரோலிங் நிய்ங்மபா மடம் (Namdroling Nyingmapa Monastery) பத்மசம்பவர் நிறுவிய திபெத்திய பௌத்தக் கோட்பாடான 'நியிங்மபா'வை போதிக்கும் பெரிய அமைப்பாகும். இந்திய மாநிலமான கருநாடகத்தின் மைசூர் மாவட்டத்தில் உள்ள பைலக்குப்பே எனும் சிற்றூரில் அமைந்துள்ள இந்த நாம்ட்ரோலிங் மையம் ஏறத்தாழ 5000 லாமாக்களுக்கு (இருபால் துறவியருக்கும்) வாழ்விடமாகவும் மதக்கல்வி அளிக்கும் இடமாகவும் விளங்குகிறது. திபெத் பாரம்பரிய முறையில் சிகிச்சையளிக்கும் மருத்துவமனையையும் இது கொண்டுள்ளது.
வரலாறு
சீன-திபெத் இணைப்புக்கு முன்பாக திபெத்தில் இருந்த 'பல்யுல்' புத்தமதக் கல்வி நிலையத்தின் இரண்டாம் நிலைப் பொறுப்பில் இருந்த 'பெனார் ரின்போச்' (Penor Rinpoche) என்பவரால் 1963 இல் இவ்விகாரை தோற்றுவிக்கப்பட்டது. இந்த புத்தமதப் பல்கலைக்கழகத்தின் முழுப்பெயர் ‘தெக்சோக் நாம்ட்ரோல் ஷெத்ருப் டர்கியிலிங்’ என்பதாகும் ; சுருக்கமாக – நாம்ட்ரோலிங். எட்டு சதுர அடி பரப்பளவே கொண்ட, மூங்கிலினால் செய்யப்பட்ட ஒரு சிறு கோயில் போன்ற அமைப்புதான் நாம்ட்ரோலிங்கின் முதல் அமைவிடம். இந்திய அரசு வழங்கிய நிலத்தில், இக்கல்வி நிலையத்தை கட்டும் பணி தொடங்கிய போது, காட்டு யானைகளாலும், இன்னபிற காரணங்களாலும், மிகுந்த இடர்பாடுகளைச் சந்திக்க நேர்ந்தது.
கட்டப்பட்ட கட்டிடங்கள் – காலவரிசை
• 1978 ஃபிப்ரவரி 17 ஆம் தேதி புத்தக் கல்லூரி (ஷேத்ரா) கட்டி முடிக்கப்பட்டது.
• குரு ‘ரின்போச்’க்காக ஒரு கோயில், 2004 ஆம் ஆண்டு டிசம்பர் 13 ஆம் தேதி தொடங்கப்பட்டது.
2008 ஆம் ஆண்டு வரையில் உள்ள நிலவரப்படி, நாம்ட்ரோலிங் கல்லூரியில் தங்குவதற்காக 150 க்கும் மேற்பட்ட அறைகள் உள்ளன. இந்நிலையத்தில் உள்ள துறவிகளின் எண்ணிக்கை மாறுபட்டுக்கொண்டிருக்கும். சமீபத்திய கணக்கெடுப்பின்படி 4000 க்கும் மேற்பட்ட பிக்குகளும், 800 பெண் துறவிகளும் இருப்பதாக அறியப்படுகிறது.
விழாக்கள்
ஃபிப்ரவரி அல்லது மார்ச் மாதம் வரும் திபெத்திய புது வருடம் (லோசர்) சிறப்பாகக் கொண்டாடப்படுகிறது. பாரம்பரிய லாமா நடனங்கள், கட்டிடங்களின் பக்கவாட்டில் ‘தங்கா’ எனப்படும் பெரிய அளவு சீலைகள் தொங்கவிடுதல், கட்டுப்பாடான ஊர்வலங்கள் என்று இரண்டு வாரங்கள் புத்தவிகாரையில் கொண்டாட்டங்கள் நடத்தப்படுகின்றன.
வெளி இணைப்புகள்
பகுப்பு:கர்நாடகாவில் உள்ள கோயில்கள் பகுப்பு:பௌத்த யாத்திரைத் தலங்கள்
செனடாப் சாலை
செனடாப் சாலையில் முதல், இரண்டாம் தெருக்கள், முதல், இரண்டாம் சந்துகள் மற்றும் சித்தரஞ்சன் சாலை எனப் பெயரிடப்பட்டுள்ள சாலைகளும் அடங்கும். தமிழ்த் திரைப்பட நடிகை திரிசா இரண்டாவது தெருவில் வசிக்கிறார்; யுனைட்டெடு புரூவரீசு தலைவர் விஜய் மல்லையா இரண்டாம் சந்தில் வசிக்கிறார். அரசியல் தலைவர் மு. க. ஸ்டாலின் சித்தரஞ்சன் தெருவில் வசிக்கின்றார். தவிரவும் முன்னணி இதயநோய் மருத்துவர் மரு.கே. பி. சம்சுதீன் முதல் சந்தில் வசிக்கின்றார். கர்நாடக இசைப் பாடகி சுதா ரகுநாதன் இச்சாலையில்தான் வசிக்கின்றார்.
ஹெராக்ளியன்
ஹெராக்ளியன்( Heracleion) அல்லது தோனிசு (Thonis) நகரம் எகிப்தில் கி.மு 12 ஆம் நூற்றாண்டில் அலெக்சாந்திரியா அருகாமையில் இருந்த நைல் நதியின் துறைமுக நகரம். கி.மு 6 மற்றும் 4 ஆம் நூற்றாண்டுகளில் மிகப் பெரிய ஆதிக்கத்துடன் இருந்த இந்த நகரம், ஒரு இயற்கை பேரழிவில் கடலுக்குள் மூழ்கிப் போனது. . உலகில் அழிந்து போன நகரங்களில் ஹெராக்ளியன் நகரமும் ஒன்றாகும்.
பழங்கால வரலாறு
திராயன் போர் தொடங்குவதற்கு முன் பாரிசு எசுபார்த்தாவின் அரசியாக விளங்கிய ஹெலன் மற்றும் மெனெலசு ஆகியோர் ஹெராக்ளியன் நகரில் தங்கியிருந்தனர்.
தொல்பொருளியல்
ஹெராக்ளியன் நகரில்  ஹெராக்ளியஸ் என்று கிரேக்கர்களால் அறியப்பட்ட  கொன்சுவின் மகன் அமுனுக்கு பெரிய கோவில் இருந்தது. ஹெராக்ளியன் நகரம் கி.மு 4 ஆம் நூற்றாண்டு முதல் கி.மு 6 ஆம் நூற்றாண்டு வரை தழைத்தோங்கியது.
மேற்கோள்கள்
பகுப்பு:உலகில் அழிந்து போன நகரங்கள்
புரோமோசைக்ளோயெக்சேன்
புரோமோசைக்ளோயெக்சேன் (Bromocyclohexane) என்பது C6H11Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைக்ளோயெக்சைல் புரோமைடு என்றும் சி.எக்சு.பி என்ற சுருக்கப்பெயராலும் இதை அழைப்பதுண்டு.
கூழ்மங்களின் பொதுக்குவிய நுண்ணோக்கியியல் பயன்பாடு போல பாலி(மெத்தில் மெத்தக்ரைலேட்டு) சேர்மத்தின் ஒளிவிலகல் எண் பொருத்த செயல்பாடுகளுக்கு இச்சேர்மம் பயன்படுத்தப்படுகிறது. சிசு-டெக்காலின் மற்றும் புரோமோசைக்ளோயெக்சேன் கலவை தன்னிச்சையாக பாலி(மெத்தில் மெத்தக்ரைலேட்டு) சேர்மத்தின் ஒளிவிலகல் எண் மற்றும் அடர்த்தியுடன் பொருந்த முடிகிறது. ε = 7.9 ) என்ற நடுநிலையான மின்காப்பு மாறிலியை இச்சேர்மம் பெற்றிருப்பதால் பாலி(மெத்தில் மெத்தக்ரைலேட்டு) சேர்மம் மின்சுமையைப் பெறுகிறது. டெட்ராபியூட்டைல் அமோனியம் புரோமைடு போன்ற உப்பைச் சேர்த்து இச்சுமையை தடுத்து புள்ளியியல் எந்திரவியல் கோட்பாட்டு பயன்பாடுகளில் இதை ஒரு மாதிரி கோளமாக பயன்படுத்தவியலும் . பாலி(மெத்தில் மெத்தக்ரைலேட்டு) சேர்மத்தை புரோமோசைக்ளோயெக்சேன் நன்றாக கரைக்கும் என்பது இச்செயல்முறையில் ஒரு குறைபாடாகும். இதனால் நாளடைவில் உண்டாகும் வீக்கம் காரணமாக துகள்களின் ஆரம் மற்றும் திண்மங்களின் கன அளவுகளை தீர்மானிப்பதில் துல்லியக் குறைவு ஏற்படுகிறது.
தயாரிப்பு
உயர் வெப்பநிலையில் அல்லது மின்காந்த கதிர்வீச்சு முன்னிலையில் சைக்ளோயெக்சேன் வளையத்துடன் புரோமினை தனி உறுப்பு பதிலீட்டு வினைக்கு உட்படுத்துவதனால் புரோமோசைக்ளோயெக்சேனை தயாரிக்க முடியும். ஆனால் இவ்வினையில் பாலி ஆலசனேற்ற விளைபொருள்களின் கலவை  உருவாகலாம். ஐதரசன் புரோமைடை சைக்ளோயெக்சேனுடன் சேர்த்து தயாரிப்பது மற்றொரு தயாரிப்புப் பாதையாகும்.
வெளி இணைப்புகள்
பகுப்பு:கரிம புரோமைடுகள் பகுப்பு:கரிம ஆலைடுகள்
1,3-இருபீனைல்மூவசீன்
மேற்கோள்கள்
பகுப்பு:வேதி வினைக்குழுக்கள் பகுப்பு:பீனைல் சேர்மங்கள் பகுப்பு:அசோ சேர்மங்கள்
சிவப்பு அலகு இருவாய்ச்சி
சிவப்பு அலகு இருவாய்ச்சி (Red-billed hornbill) என்பது சகாரா கீழமை ஆப்பிரிக்காவின் புன்னிலங்களிலும் பிற வனப்பகுதிகளிலும் காணப்படும் இருவாய்ச்சி குழுவாகும். இவை இப்போது பொதுவாக ஐந்து சிற்றினங்களாகப் பிரிக்கப்படுகின்றன; வடக்கு சிவப்பு- அலகு இருவாய்ச்சி (தோக்குசு எரித்ரோஞ்சசு), மேற்கு சிவப்பு-அலகு இருவாய்ச்சி (தோ. கெம்பி), தான்சானிய சிவப்பு-அலகு இருவாய்ச்சி (தோ. உருகே), தெற்கு சிவப்பு-அலகு இருவாய்ச்சி (தோ. உருபிரோசுட்ரிசு) மற்றும் தமாரா சிவப்பு-அலகு இருவாய்ச்சி (தோ. தமரென்சிசு). ஆனால் சில வகைப்பாட்டியலாளர்கள் பிந்தைய நான்கு சிற்றினங்களை தோக்குசு எரித்ரோரிஞ்சசின் துணையினங்களாகக் கருதுகின்றனர்.
விளக்கம்
இந்த வெளிப்படையான பறவைகளின் குழு வெண்மையான அடிப்பகுதி மற்றும் தலை, சாம்பல் மேல் பகுதிகள், நீண்ட வால்கள், நீளமான வளைந்த சிவப்பு நிற அலகினைக் கொண்டது. அலகில் ஓடு போன்ற ஒரு பகுதி இருக்காது. பாலின வேறுபாடு இல்லை. ஆனால் பெண் பறவையின் அலகு சிறிய அளவில் காணப்படும். இவை பொதுவாக பெரியவை, 42 cm நீண்டது. ஆனால் அனைத்து இருவாய்ச்சிகளும் சிறிய பறவைகளாகக் கருதப்படுகிறது.
இனப்பெருக்கம்
இனப்பெருக்க காலத்தில் பெண் பறவை மூன்று முதல் ஆறு வெள்ளை நிற முட்டைகளை ஒரு மரத்துளையில் இடுகிறது. இத்துளை கூடாக மாற்றப்படும். இதன் நுழைவாயில் சேறு, நீர்த்துளிகள் மற்றும் பழங்களின் கூழ் ஆகியவற்றால் மூடப்பட்டிருக்கும். கூட்டின் உள்ளே பெண் முட்டைகளை அடைகாக்கும். இந்தக் கூடானது ஆண் பெண் பறவைகளால் கட்டப்படுகிறது. தாய் கூட்டிற்குள் நுழைந்தவுடன், ஒரே ஒரு குறுகிய துளை மட்டுமே கூட்டுத் தடுப்பில் காணப்படும். இத்துளை வழியாக ஆண் பறவை வெளியிலிருந்து சேகரிக்கப்பட்ட உணவைத் தாய் மற்றும் குஞ்சுகளுக்கு வழங்கும். குஞ்சுகள் வளர ஆரம்பிக்கும் போது தேவையான அளவு கூட்டினைப் பெரியதாக மாற்றும். குஞ்சுகள் ஓரளவு வளர்ந்த பின்னர் இரண்டு பறவைகளும் குஞ்சுகளுக்குத் தொடர்ந்து வெளியிலிருந்து உணவளிக்கும்.
கூடு கட்டுதல்
பெண் சிவப்பு-அலகு இருவாய்ச்சி தனது கூட்டின் திறப்பின் குறுக்கே ஒரு தடுப்பினை அமைத்து ஊடுருவும் நபர்களிடமிருந்து தனது குஞ்சுகளைப் பாதுகாக்கிறது. தன் குஞ்சுகளைப் பாதுகாப்பாக வளர்க்கும்.
உணவு
பூச்சிகள், பழங்கள், விதைகள் மற்றும் சிறிய கொறித்துண்ணிகளை உணவாக எடுத்து உண்ணும். இவை அனைத்துண்ணி. இவை முக்கியமாகத் தரையில் உணவு உண்ணுகின்றன. இனப்பெருக்க காலத்திற்குப் பின் கூட்டமாக வாழும்.
மேற்கோள்கள்
<references group="" responsive="1">
வெளி இணைப்புகள்
பகுப்பு:இருவாச்சிகள் பகுப்பு:பறவைப் பேரினங்கள்
தாளடி (நெல் பருவம்)
குளிர் காலமான தாளடிப் பருவம் (Thaladi Season) வேளாண் வழக்கு தாளடிப் பட்டம் என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். செப்டம்பர் - அக்டோபர் (தமிழ்: புரட்டாசி - ஐப்பசி) மாதங்களில் துவங்கும் இப்பருவம், டிசம்பர் - சனவரி (தமிழ்: மார்கழி - தை) மாதங்களில் முடிவடைகிறது.
130 – 135 நாட்களைக் கொண்ட இந்த தாளடிப் பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.
சான்றுகள்
பகுப்பு:பருவ காலங்கள் பகுப்பு:இந்தியாவில் வேளாண்மை பகுப்பு:தமிழ்நாட்டில் வேளாண்மை பகுப்பு:நெல்
நுங்கம்பாக்கம் நெடுஞ்சாலை
நுங்கம்பாக்கம் நெடுஞ்சாலை, அலுவல்முறையாக உத்தமர் காந்தி சாலை அல்லது எம்ஜி சாலை,  சென்னையின் மையப்பகுதியில் எழும்பூர் - நுங்கம்பாக்கம் கோட்டத்தில் அமைந்துள்ள முதன்மைச் சாலையாகும். இது மிகவும் வணிகமயமான மற்றும் நெருக்கடிமிக்கச் சாலையாகும்.
வரலாறு
19ஆவது நூற்றாண்டிற்கு முன்னதாக நுங்கம்பாக்கம் சிற்றூர் வேளாண்நிலமாக இருந்தது. 1798இல் மன்றோ பாலத்திலிருந்து நுங்கம்பாக்கம் சிற்றூருக்கு ஒற்றையடிப்பாதை மட்டுமே இருந்தது. 1816இல் இந்த மண்தடம் விரிவாக்கப்பட்டு நுங்கம்பாக்கம் சாலையாக இடப்பட்டது.
பண்புக்கூறுகள்
நெருக்கடிமிக்க இச்சாலையில் பல அலுவலகங்களும் நிறுவனங்களும் உயர்தர வணிக வளாகங்களும் அமைந்துள்ளன. இந்திய பட்டயக் கணக்காளர்கள் சங்கத்தின் தென்னிந்திய மண்டல மன்றம், ஆயக்கார் பவன், மத்திய ஆயத்தீர்வை மற்றும்  சுங்க அலுவலகங்கள், ஐசிஐசிஐ வங்கி,  ஏபிஎன் அம்ரோ வங்கி, யெசு வங்கி, சீமென்சு அலுவலகம், தி பார்க் தங்குவிடுதி, டாஜ் கோரமண்டல் ஐந்து நட்சத்திர தங்குவிடுதி ஆகியனவும் அமைந்துள்ளன. இசுபணி மையம் எனப்படும் அங்காடி வளாகமும் இச்சாலையில் உள்ளது.
இச்சாலையின் ஒருபுறத்தில் வில்லேஜ் சாலையும் மறுமுனையில் அண்ணா சாலையின் அண்ணா மேம்பாலமும் உள்ளது. அண்ணாசாலையைக் கடந்த இச்சாலையின் நீட்சி மெரீனா கடற்கரை நோக்கிச் செல்கின்றது; ஆனால் செமினி வட்டத்தை கடந்து இது கதீட்ரல் சாலை எனப்படுகின்றது. உத்தமர் காந்தி சாலை, அண்ணாசாலை, கதீட்ரல் சாலை சந்திப்பு ஜெமினி சர்க்கிள் எனப்படுகின்றது. இந்த வட்டத்தின் வடகிழக்கில் அமெரிக்க துணைத் தூதரகம் அமைந்துள்ளது.
பகுப்பு:சென்னை சாலைகள்
மூலம் திருநாள் இராம வர்மன்
சிறீ பத்மநாபதாச சிறீ மூலம் திருநாள் ராம வர்மன் (Sree Padmanabhadasa Sree Moolam Thirunal Rama Varma) (பிறப்பு 1949) என்பவர் பெயரளவில் திருவிதாங்கூர் மகாராஜா என்றப் பட்டத்தை வைத்துள்ளார். இவர், திருவிதாங்கூரின் முன்னாள் மகாராணி, கார்த்திகை திருநாள் லட்சுமி பாய், அவரது கணவர் பூஞ்சார் அரச வமசத்தின் இளவரசர் லெப்டினன்ட் கர்னல் ஜி. வி. ராஜா ஆகியோரின் நான்கு குழந்தைகளில் இளையவர் ஆவார்.
இராம வர்மன், திருவிதாங்கூர் மன்னர் சித்திரைத் திருநாள் பலராம வர்மனின் ஒரே மருமகன் ஆவார். இவர் மசாலா வர்த்தக நிறுவனமான ஆஸ்பின்வால் லிமிடெட் என்ற நிறுவனத்தின் நிர்வாக இயக்குநராகவும் உள்ளார். அரச குடும்பத்தின் தலைவராக, இவர் தனது மனைவியுடன், திருவனந்தபுரத்திற்கு 2013 இல் குடிபெயர்ந்து, திருவனந்தபுரம் பத்மநாபசாமி கோயிலின் சடங்குகளை கடைபிடிக்கும் பொருட்டு கௌடியார் என்ற இடத்தில் குடியேறினார்.
பத்மநாபசாமி கோயில் வழக்கு தொடர்பாக உச்சநீதிமன்றம் வழங்கிய இடைக்கால தீர்ப்பின் பின்னர், திருவிதாங்கூர் மகாராஜாவாக, மூலம் திருநாள் இராம வர்மன் கோயிலின் அறங்காவலராக இருந்து சடங்குகளைச் செய்து வருகிறார். நீதிபதி ஆர்.எம்.லோதா, நீதிபதி ஏ.கே.பட்நாயக் ஆகியோர் அடங்கிய உச்சநீதிமன்ற அமர்வு 5 உறுப்பினர்களைக் கொண்ட குழுவை அமைத்து வினோத் ராயை தணிக்கையாளராக நியமிப்பதன் மூலம் நிர்வாகத்தில் தற்காலிக மாற்றம் செய்ய உத்தரவிட்டது. இந்த குழுவில் திருவனந்தபுரம் மாவட்ட துணை நீதிபதி கே.பி. இந்திரா, தந்திரி, கோயிலின் நம்பி, கேரள அரசு, திருவிதாங்கூர் அரச குடும்பத்துடன் கலந்தாலோசித்து முடிவு செய்யப்படவுள்ள இரண்டு உறுப்பினர்கள் உள்ளனர். கூடுதலாக ஒரு இந்திய ஆட்சிப் பணி அதிகாரி, கோயிலின் முன்னாள் நிர்வாகி ஆகியோர் நிர்வாக அதிகாரிகளாக நியமிக்கப்பட்டனர்.
பிற்கால வாழ்க்கையும் திருமணமும்
உயர் கல்வியை முடித்து இங்கிலாந்தில் பணிபுரிந்த பின்னர், இராம வர்மன் 1972 இல் இந்தியா திரும்பினார். இவரது மாமன்களின் ஆலோசனையின் பேரில், மங்களூரில் உள்ள மசாலா வர்த்தக நிறுவனமான ஆஸ்பின்வால் லிமிடெட் என்ற நிறுவனத்தில் சேர்ந்தார். இராம வர்மன் 1976 இல் இரமா என்பவரை மணந்தார். இவர்கள் 2002 ல் விவாகரத்து பெற்றனர். அதே ஆண்டில், இவர் லண்டனை தளமாகக் கொண்ட முன்னாள் கதிரியக்கவியலாளர் மருத்துவர் கிரிஜா என்பவரை மணந்தார். 2002 திருமணத்திற்குப் பிறகு இந்த இணை 2013 வரை மங்களூரில் வசித்து வந்தது. இராம வர்மனுக்கு மகாராஜா என்ற பட்டம் வழங்கப்பட்ட பிறகு (அவரது தாய்மாமன் இறந்ததால்), இவர்கள் திருவனந்தபுரத்தின் கௌடியார் பகுதிகுச் சென்று அங்கேயே குடியேறினர்.
திருவிதாங்கூர் மகாராஜா பட்டம்
மகாராஜா சுவாதித் திருநாள் பலராம வர்மன் 1991 சூலை 20 இல் இறந்தபோது இராம வர்மன் திருவிதாங்கூரின் இளையராஜா ஆனார். 2013 திசம்பர் 16 அன்று உத்திரடம் திருநாள் மார்த்தாண்ட வர்மன் இறந்தபோது, இவர் திருவிதாங்கூரின் மகாராஜா ஆனார். இவர் 2014 சனவரி 3 ஆம் தேதி, பத்மநாபசுவாமி கோயிலுக்கு அருகிலுள்ள கலசமண்டபத்தில் நடைபெற்ற திருமுகிகலசம் என்ற விழாவுக்குப் பிறகு திருவிதாங்கூரின் அரச குடும்பத்தின் தலைவராக, நியமிக்கப்பட்டார்.
வெளி இணைப்புகள்
பகுப்பு:வாழும் நபர்கள் பகுப்பு:1949 பிறப்புகள்
கார அளவீட்டுமானி
கார அளவீட்டுமானி (ஆங்கிலத்தில்: pH meter) திரவங்களின் கார/அமில அளவை மின்னழுத்தவேறுபாட்டின் மூலம் அளவீடும் சாதனம் ஆகும், அதாவது நீர்க்கரைசல்களிலுள்ள ஹைட்ரஜன் அயனிகளின் செயல்பாடு அல்லது செறிவை அளவீடுகிறது. இது பொதுவாக கண்ணாடி மின்முனை, கலோமல் தரவு மின்முனை அல்லது இரண்டு மின்முனைகளின் கலவையாக இருக்கும். இது பொதுவாக திரவங்களின் கார அளவை(pH) அளவீடும், இருப்பினும் சிறப்பு சோதனைக்கோல்(Probe) அரை-திடப் பொருளிலுள்ள கார அளவை அளவீடப் பயன்படுகிறது.
அடிப்படை மின்னழுத்தமானி கார/அமில மீட்டர் வெறுமனே இரண்டு மின்முனையங்களுக்கிடையேயுள்ள மின்னழுத்த வேறுபாட்டை அளவிட்டு அதற்கு தகுந்த pH மதிப்புகளாக மாற்றப்பட்டு திரையில் காட்டப்படுகிறது. இது பொதுவாக மின்துகள் மிகைப்பி, இரண்டு மின்முனைகளையோ அல்லது இரண்டின் கலவையான மின்முனைகளையோ மற்றும் pH மதிப்புகளை காட்டும் திரையைக் கொண்டிருக்கும். இதில் பொதுவாக மின்முனைகள் முக்கியத்துவம் வாய்ந்தது. இது கண்ணாடியால் உருவாக்கப்பட்டிருக்கும், அடிப்புறத்தில் ஓர் உணரி மற்றும் மின்விளக்குகளைக் கொண்டிருக்கும்.
சான்றுகள்
பகுப்பு:அளவிடும் கருவிகள் பகுப்பு:மின்வேதியியல்
இளங்கலை
இளங்கலை (Bachelor of Arts, BA; [பி.ஏ]) அல்லது இளங்கலைமானி' என்பது கலைகள், அறிவியல் அல்லது இரண்டையும் கொண்ட படிப்புக்கு வழங்கப்படும் இளநிலைப் பட்டம் ஆகும். இளங்கலை படிப்பானது பொதுவாக நாடு, நிறுவனம் மற்றும் குறிப்பிட்ட சிறப்பு பட்டப்படிப்பைப் பொறுத்து மூன்று முதல் நான்கு ஆண்டுகள் கொண்ட படிப்பாக உள்ளது. baccalaureus என்ற சொல்லானது சில நாடுகளில் ஒன்று முதல் இரண்டு ஆண்டு கால இளங்கலை பட்டத்தைக் குறிக்கிறது (Baccalaureatus in Artibus Cum Honore). இதற்கு அளிக்கப்படும் பட்டயமானது பொதுவாக கல்வி நிறுவனத்தின் பெயர், நிறுவனத்தின் அதிகாரிகளின் கையொப்பங்கள் (பொதுவாக பல்கலைக்கழகத்தின் தலைவர் அல்லது கல்லூரியின் செயலாளர் அல்லது துறைத்தலைவர்), கொண்டதாகவும், பட்டத்தின் வகை போன்றவைக் குறிக்கப்பட்டதாக இருக்கும். பட்டயச் சான்றிதழானது பொதுவாக உயர்தர காகிதம் அல்லது காகிதத்தோல் மீது அச்சிடப்படுகின்றன.
பீட்டர்ஸ் ரோடு, சென்னை
பீட்டர்ஸ் சாலை  (Peters Road) சென்னையின் அண்ணா சாலையிலிருந்து பிரியும் முதன்மையான சாலைகளில் ஒன்றாகும். அண்ணா மேம்பாலம் கடந்து ஆயிரம்விளக்கு மசூதியை அடைவதற்கு முன்பாக இச்சாலை துவங்குகின்றது.
இளங்கலை
குறிப்புகள்
பகுப்பு:இளநிலைப் பட்டங்கள்
பீட்டர்ஸ் ரோடு, சென்னை
சென்னையின் முதல் பல்திரை வளாகமான சத்யம் திரையரங்குகள் இச்சாலையின் புறத்தே அமைந்துள்ளது. இச்சாலையில் உள்ள சரவண பவன் உணவகம் புகழ் பெற்றதாகும். இந்த உணவகத்தைத் தொட்டு துவங்கும் கான்ரன் இசுமித் சாலையில் டிஏவி கோபாலபுரம் பள்ளி இயங்குகின்றது. இச்சாலையின் இராயப்பேட்டைப் பகுதியில் ஆற்காடு இளவரசரின் அமீர் மகால், புதுக்கல்லூரி ஆகியன அமைந்துள்ளன. இராயப்பேட்டை பொதுமருத்துவமனை இச்சாலையும் இராயப்பேட்டை நெடுஞ்சாலையும் சந்திக்கின்ற சந்திப்பில் உள்ளது.
மேற்சான்றுகள்
பகுப்பு:சென்னை சாலைகள் பகுப்பு:தமிழ்நாட்டின் சாலைகள்
சமனிலி (கணிதம்)
கணிதத்தில் சமனிலி (inequality) என்பது வெவ்வேறான இரு அளவுகளுக்கு இடையேயான உறவாகும்.
a என்பது b க்குச் சமமானதாக இல்லை என்பதைக் குறிக்கும் குறியீடு:
a என்பது b க்குச் சமமானதாக இல்லை என்பதை மட்டுமே, இக்குறியீடு காட்டுகிறது. இரண்டு மதிப்புகளில் எது பெரியது, எது சிறியது அல்லது அவை ஒப்பிடக் கூடியவையா போன்ற விவரங்களைத் தருவதில்லை.
எடுத்துக்கொள்ளப்பட்ட மதிப்புகள் முழு எண்கள் அல்லது மெய்யெண்கள் போன்ற வரிசைப்படுத்தப்பட்ட கணத்தின் உறுப்புகளாக இருந்தால், அவற்றின் அளவுகளை ஒப்பிட முடியும்.